Az akadémia növendékei négy zászlóaljból álló külön kadétdandárt alkotnak. Három zászlóalj a függetlenségi háború egy-egy nevesebb csatájának nevét viseli: Gallipoli- (1.), Dumlupınar- (2.), Sakarya-zászlóaljak (3.). A 4. Manzikert-zászlóalj elnevezése az 1071-ben a Bizánci Birodalom és a Nagyszeldzsuk Birodalom között megvívott manzikerti csata emlékét idézi. Minden zászlóalj külön kampusszal rendelkezik, a saját hálókörleteivel, osztálytermeivel és étkezőivel.